Tengler Gabriella: Tanulság egy álomból

Szóval igen. Itt ülünk az utolsó órában környezetórán és a környezetvédelemről beszélünk. István ébren alszik. Peti játszik a radírjával, a tanár pedig szinte hiába beszél. Csak a szokásos. Ekkor egyszer csak Pisti hangosan megszólal:

- Értelmetlen ez az egész.

- Hogy mondtad? - kérdezte határozottan a tanár.

Pisti még egyszer elismételte. Erre aztán a tanár nagyon mérges lett, mindenkivel megcsináltatta az összes feladatot, és azt mondta, hogy akinek nem lesz kész holnapra, annak beír a tájékoztatójába és a végszó: jövő héten dolgozat. Meg sem kérdezte, Pisti mire gondol, miért mondta, hogy értelmetlen a környezetvédelem. Abban a percben kicsöngettek. Miközben mentek kifelé az iskolából, a gyerekek hozzászólogattak:

* Most miattad írunk dolgozatot!
* Kösz szépen.
* Ezt most miért kellett?

És még néhány ehhez hasonlót. De Pistinek még mindig nem változott meg a véleménye arról, amit környezetórán mondott, bár egy kicsit bántotta, hogy a többiekkel is kiszúrt, de nem foglalkozott vele. Hazaért, megcsinálta a dolgait, és lefeküdt. Mielőtt elaludt volna, még egyszer elmondta magában, hogy ez a környezetvédelmes dolog egy buta, értelmetlen tananyag.

Már majdnem elaludt, amikor egyszer csak egy tündért látott közeledni. A tündér azt mondta neki:

* Láttam, hogy mi történt környezetórán. És most meg fogom mutatni neked a múltat, a jelent és a jövőt, hogy tanulj belőle.

A fiú először nem hitt a szemének. Azután legyintett és azt gondolta, hogy már biztos, hogy álmodik és ez biztos csak egy nagy butaság. Azzal el is aludt.

Az első álmában saját magát látta kicsi korában. Azt látta, ahogy felszedi mások után is a szemetet, hogy védje a környezetet. Az iskolában a többi gyerek csúfolta ezért, de elszántan tovább csinálta. Pisti felébredt és megpróbálta végiggondolni, de nagyon álmos volt, így hát azt mondta, hogy biztosan csak egy álom volt és tovább aludt.

Azután jött a következő álom. Most a jelenben volt és az utcán sétált a tündérrel. Látta azt a csokipapírt, amit a szeme láttára dobott el az osztálytársa, de ő nem szólt és fel sem vette a szemetet. Benézett az osztálytársai ablakán és látta, hogy alig tudnak aludni, mert izgulnak a másnapi dolgozat miatt. És tudta, hogy ez az egész az ő hibája.

Majd a tündér kézen fogta és felrepült vele. Az óceán felett repültek és Pisti nem értette, hogyhogy nem fél. Távolról meglátott egy színes kupacot, ami szigetnek látszott. Élénk színekben pompázott. Pisti azt gondolta, hogy egy szép sziget, de sajnos nem az volt. A vízben az a színes sziget egy nagy szemétkupac volt: műanyag üvegek, kupakok, csokipapírok, kidobott játékok szigete volt. Pisti tengeri állatokat is látott: teknőcök, delfinek, halak, tengeri madarak keringtek körülötte.

* Nehogy egyetek belőle! – akart kiáltani Pisti, de tudta, hogy nem hallanák meg.

A kisfiú ekkor újból felébredt, és töprengeni kezdett. Vajon tényleg hibát követett el, amikor többé nem szedte fel mások szemetét, és amikor olyant mondott a tanárnak, amivel felmérgesítette? Tényleg meg kéne változnia? Ez tényleg nem helyes így?

Erre nem jött rá és mivel látta, hogy már milyen késő van, kiment inni, és visszafeküdt aludni. A következő álma a jövőről szólt. A kisfiú álmában az egész világ szemétben állt, a tengerben ág, kőolaj, műanyagszemét volt, az emberek eldobálták a szemetet, és az összes állat ott állt tehetetlenül. Mivel nem találtak már élelmet, a műanyagszemetet vitték el a kicsinyeiknek, így azok elpusztultak. Ez nagyon szomorúvá tette a kisfiút. A tündér látta rajta, hogy mennyire elszomorodott és visszavitte az ágyába.

Pisti első álma arról szólt, hogy régen mennyire védte a környezetet, a második arról, hogy az emberek szennyezik a környezetet, és az osztálytársai miatta írnak dolgozatot, a harmadik pedig arról, hogy mi vár a természetre, ha az emberek nem hagyják abba a környezetszennyezést. Mi lenne, ha Pisti álma valóra válna és mindenki szemetelhetne, ahol csak akar?

Az a lényeg, hogy reggelre Pisti teljesen megváltozott. Úgy érezte, teljesen újjászületett. Környezetórán jelentkezett, hogy előadást szeretne tartani a környezetvédelemről, amiben elmondta azt is, hogy mennyire megváltozott a véleménye a témáról. Újból felszedte mások után a szemetet, és ő maga sem szemetelt. A szülei és a tanárok csak nézték őt és nem értették, hogy hogyan változott meg hirtelen ennyire Pisti, de végül is örömmel fogadták ezt a nagy és hirtelen változást. De Pisti csak mosolygott ezen. És magában tudta, hogy a tündér segített neki megváltozni.